**Mød verdens bedste angrebstrio**

Messi, Suárez & Neymar er tre af verdens bedste fodboldspillere, og tilsammen udgør de det bedste angreb, fodboldverdenen nogensinde har set. I sæsonen 2014-2015 scorede de tre angribere fra FC Barcelona i alt 122 mål for FC Barcelona, hvilket er verdensrekord.

Det var deres første år sammen, og her nåede de desuden at vinde det spanske mesterskab, den spanske pokalturnering og Champions League.

Alt om Messi, Suárez & Neymar fortæller de personlige historier om de tre spilleres opvækst og fodboldkarriere, der nu har forenet dem i FC Barcelona.

Messi var som dreng så lille, at han fik væksthormoner, og ingen havde regnet med, at han endda ville blive verdens bedste fodboldspiller.

Luis Suárez er den frygtløse og uforudsigelige kriger, der tre gange har bidt en modstander.

Neymar er drengen, der blev født til at spille fodbold og driblede sig ud af fattigdommen.

Fælles for dem er, at de har kæmpet mod hårde odds og nået toppen i en krævende fodboldverden, hvor de nu nyder godt af hinandens storspil.

Bogen er fyldt med statistik, der blandt andet viser, hvordan de tre stjerner også lægger op til hinandens mål, og der er en quiz, hvor man kan teste sin viden om de tre spillere.

*Alt om-serien er fanbøger, der især henvender sig til unge læsere og fodboldfans i alle aldre. Over 30 bøger er udkommet i serien, som udgives af Forlaget Turbulenz.*

**ALT OM MESSI, SUÁREZ & NEYMAR**

Af Peter Banke

99,95 kr. (vejl. pris)

80 sider

Forlaget Turbulenz

Udkommer den 1. oktober 2015

**Anmeldereksemplar**

For anmeldereksemplar, forside og uddrag fra bogen: kontakt Michael Jepsen, tlf.: 40 68 21 25, [michael@turbulenz.dk](mailto:michael@turbulenz.dk). Forsiden kan også downloades på [www.turbulenz.dk](http://www.turbulenz.dk)